Lov na meduze

Ovaj je članak **nedovršen** te mu nedostaje mnogo informacija. Možete doprinijeti tako da ga  **nadopunite** slijedeći Spužvopedijin stil.

**Članak**

**Galerija**

**Scenarij**

## Općenito

### Najvažniji likovi

Spužva Bob Skockani
 Patrik Zvijezda
 Kalamarko Kraković

## Radnici

### Scenarist(i)

Steve Fonti
 Peter Burns
 Tim Hill
 Chris Mitchell

### Ploča scenarija

Chris Mitchell
 Steve Fonti

### Kreator

Derek Drymon

"**Lov na meduze**" epizoda je prve sezone serijala Spužva Bob Skockani. U ovoj epizodi Spužva Bob i Patrik Kalamarka vode u lov na meduze.

## Likovi

* Pripovjedač
* Spužva Bob Skockani
* Patrik Zvijezda
* Velika meduza (prva pojava)

## Radnja

U Bikini Dolini, meduze slobodno plivaju, a Spužva Bob i Patrik ih promatraju. Jedna je meduza pred Spužva Bobovim ananasom te dvojac odluči iskoristiti priliku. Uzimaju svoje mreže i kreću u lov. Međutim, meduza ih lako izbjegne i počne ujedati. Tada ih spazi Kalamarko koji izlazi iz svoje kuće i sprema se za vožnju biciklom po gradu. Spužva Bob i Patrik pitaju ga želi li im se pridružiti u lovu, no on ih, nakon malo sarkazma, odbija. Patrik misli da ih Kalamarko ne voli, no Spužva Bob je uvjeren da su oni najbolji prijatelji i da Kalamarku samo nedostaje vremena.

Za vrijeme vožnje, Kalamarko se naslađuje svojim domišljatim odbijanjem. Ubrzo mu na put staje meduza koja mu slučajno uđe u usta. On je ljutito udari na što ga ona počne ujedati te se Kalamarko zbuni i ubrzo padne niz liticu. U svojoj kući, Spužva Bob sjedi na naslonjaču i nestrpljivo čeka Kalamarkov povratak. Nakon nekog vremena, ozljeđeni se Kalamarko vraća u invalidskim kolicima, a Spužva Bob i Patrik veselo ga dočekuju, ne obazirući se na njegove ozljede. Sigurni su da će Kalamarku ovo biti najbolji dan ikad te ga pokušavaju razveseliti juhom i sviranjem klarineta, no bez uspjeha. Spužva Bob se tada dosjeti da će Kalamarka sigurno uveseliti lov na meduze.

U Poljima meduza, veseli Spužva Bob i Patrik Kalamarku pokazuju kako se lovi meduze. Međutim, njihov je pokušaj neuspješan te završava još jednim ujedanjem meduze. Ljuta meduza tada opeče i Kalamarka, iako joj on ništa nije napravio. Kalamarka to razbjesni te svojim kolicima polako počinje loviti meduzu. Uspješno ju uhvati, no tada shvati da se našao pokraj još veće meduze koja ga se sprema opeći. Pokušava pobjeći, no ne uspijeva.

Idućega dana, Spužva Bob i Patrik, puni flastera, komentiraju kako im je jučer bilo. Tada dođe Kalamarko u bolničkom krevetu. Spužva Bob i Patrik mu se ispričavaju za jučerašnje događaje i kao poklon iskupljenja daruju mu meduzu. Gnjevni Kalamarko tada pusti meduzu koja počinje ganjati Spužvu Boba i Patrika. Kalamarko se smije jer ih je nasamario, no velika se meduza ponovno pojavljuje te ga do kraja sprži, čime epizoda završava.

## Zanimljivosti

### Činjenice

* U "I'm Your Biggest Fanatic", Spužva Bob kaže da nikad nije vidio veliku meduzu, iako ju je u ovoj epizodi vidio.
* Scena plivanja meduza ponovno je iskorištena u "20.000 rakburgera pod morem".

### Kulturne poveznice

* Za vrijeme lova meduza, Spužva Bob i Patrik pjevaju "Na lijepom plavom dunavu".

### Ponavljajuće šale

* Meduze stalno nekoga ujedaju.
* Spužva Bob i Patrik žele Kalmarku dati "najbolji dan ikad" što uvijek dovodi do Kalamarkova ozljeđivanja.

### Greške

* Donjem desnom dijelu Spužva Bobove kuće nedostaje prozor.
* Kad meduza ujeda Spužva Boba i Patrika, nedostaju joj mrlje.
* Kad Kalamarko odlazi u vožnju, Spužva Bobova se kuća ne vidi.

*Za uređivanje galerije, kliknite ovdje.*

Lov na meduze/Galerija

*Za uređivanje scenarija, kliknite ovdje.*

Lov na meduze/Scenarij